PATVIRTINTA

 Radviliškio r. Šiaulėnų Marcelino Šikšnio

gimnazijos 2016 m. liepos 11 d. direktoriaus

 įsakymu Nr. 1-16-43

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS MOKINIŲ, VEŽAMŲ MOKYKLINIU AUTOBUSU, ELGESIO TAISYKLĖS**

1. Visi vežami mokykliniu autobusu mokiniai privalo laikytis gimnazijos Mokinių elgesio taisyklių.

2. Mokykliniu autobusu vežami tik direktoriaus patvirtintame sąraše esantys mokiniai.

3. Mokiniai įlaipinami ar išlaipinami tik direktoriaus patvirtinto maršruto numatytose nuolatinėse mokyklinio autobuso sustojimo vietose. Ikimokyklinio, priešmokyklinio amžiaus vaikus iki mokyklinio autobuso sustojimo vietos turi palydėti ir juos pasitikti tėvai (globėjai ar rūpintojai), o į mokyklą ir iš mokyklos iki autobuso palydėti direktoriaus paskirtas gimnazijos darbuotojas.

4. Mokiniai mokyklinio autobuso sustojimo vietoje turi būti ne vėliau kaip tvarkaraštyje nustatytu laiku. Jeigu mokiniai nuolat vėluoja į mokyklinį autobusą, vairuotojas turi pranešti už organizuotą mokinių vežimą mokykloje atsakingam asmeniui, kuris išsiaiškina vėlavimo priežastis ir jas šalina.

5. Jeigu mokiniai laukia gimnazijoje, o autobusas vėluoja daugiau kaip 20 min., mokinių atstovas ateina į raštinę ir išsiaiškina vėlavimo priežastis ir gauna nurodymus ką daryti toliau. Jeigu mokiniai vyksta iš namų į mokyklą, o autobusas vėluoja daugiau kaip 20 minučių ir mokiniams nėra galimybių pranešti kiek laiko dar reikės laukti, mokiniai tą dieną grįžta į namus. Jeigu iš anksto pranešta, kiek laiko autobusas vėluos, mokiniai laukia vėluojančio autobuso.

6. Mokiniai mokykliniame autobuse turi nusiimti kuprines, sėdėti ramiai, užsisegę saugos diržus, jeigu jie įrengti, nevaikščioti. Draudžiama blaškyti vairuotojo dėmesį ir trukdyti jam vairuoti transporto priemonę.

7. Tik mokykliniam autobusui sustojus mokiniai gali prieiti prie autobuso, norėdami įlipti ar pakilti iš užimamų sėdimų vietų, norėdami išlipti. Į autobusą pirmieji įlipa jaunesni mokiniai, pirmieji išlipa – vyresni.

8. Išlipę iš mokyklinio autobuso mokiniai neina per kelią pro autobuso galą ar priekį, o palaukia, kol jis nuvažiuos, arba prieš pereidami kelią, paėjėja toliau nuo autobuso galo ar priekio, kad matytų kelią. Tamsiu paros metu mokiniai turi būti su atšvaitais.